Държавен вестник, бр. 88, 2008 г., стр. 79

Б Р О Й  88
Д Ъ Р Ж А В Е Н   В Е С Т Н И К
С Т Р .  79
към кораба, а офицерите и старшините в мо-
мента на вдигане (спускане) на флага отдават
военна чест.
Чл. 631. На лодките, които в момента на
вдигане (спускане) се намират близо до кора-
бите, ако позволява обстановката, по команда
на старшината на лодката гребците изпълня-
ват команда “Гребла на валяк!”. Старшината
на лодката и намиращите се в нея офицери и
старшини отдават военна чест, без да стават от
седалките.
Г л а в а  Х V I
ОТДАВАНЕ НА ВОЕННА ЧЕСТ
Раздел I
Отдаване на чест при среща на корабите
Чл. 632. (1) Отдаване на чест при среща на
корабите на море, стоящи на рейд или в пункта
за базиране, се извършва през светлата част на
денонощието.
(2) При среща на военни кораби, които пла-
ват под националното знаме на Република Бъл-
гария, военноморския флаг на Република Бъл-
гария, гранично-полицейския флаг на кораби
от Морска гранична полиция и флага на спома-
гателен кораб, на корабите се свирят сигналите
“Захождане” и “Изпълнителен”.
(3) Сигналът “Захождане” се свири в момен-
та, когато щевните на корабите се изравнят,
при това сигналът “Захождане” първо се свири
на кораба с по-нисък ранг или плаващ под фла-
га (брейдвимпела) на младшия (подчинен) ко-
мандир. При този сигнал всички, които не са
заети служебно и се намират на горната палуба,
се обръщат с лице към преминаващия кораб и
заемат положение “мирно”, а офицерите отда-
ват военна чест.
(4) Сигналът “Изпълнителен” се свири пър-
во на кораба, плаващ под флага (брейдвимпе-
ла) на старшия командир (началник).
(5) При среща на военни кораби с еднакви
рангове или плаващи под флаговете или брейд-
вимпелите на равни длъжностни лица сигна-
лите “Захождане” и “Изпълнителен” се свирят
едновременно на двата кораба.
(6) При среща на бойни кораби със спомага-
телни кораби първи свирят сигнала “Захожда-
не” спомагателните кораби.
(7) На корабите, които нямат тръбачи, сиг-
налът “Захождане” се заменя с едно изсвирва-
не със средна продължителност, а сигналът
“Изпълнителен”—с две къси изсвирвания (с
устна свирка).
Чл. 633. Старшинството на командирите на
военноморски бази се обявява със заповед на
командващия на Военноморските сили, а стар-
шинството на командирите на дивизиони и
командирите на кораби—със заповеди на ко-
мандирите на съединения.
Чл. 634. Отдаването на чест на длъжностните
лица при среща с тях на море се изпълнява, ако те
се намират на кораба (катера) под присвоения им
флаг (брейдвимпел) и ако разстоянието на кора-
ба (катера) не превишава 2 кабелта.
Чл. 635. При среща на кораб от Военномор-
ските сили на Република България с търговски
кораби на Република България и невоенни ко-
раби на други държави, ако те отдават чест на
военния кораб с приспускане на кърмовия флаг,
т. е. салютират с флага, по команда на вахтения
офицер им се отговаря с еднократно приспуска-
не на военноморския флаг на Република Бълга-
рия на една трета от дължината на флагщока
(фала). При салютирането флагът бавно се при-
спуска и също така бавно се вдига.
Раздел II
Посрещане на пристигащи на кораба
длъжностни лица
Чл. 636. (1) Посрещането и отдаването на
военни почести при пристигане на кораба на
президента на Република България, председа-
теля на Народното събрание, министър-пред-
седателя, министъра на отбраната, началника
на Генералния щаб на Българската армия, чуж-
дестранни представители и военни делегации
се извършва с почетен караул, съгласно Устава
за войсковата служба на Въоръжените сили на
Република България.
(2) Командирът на кораба (флагманският
кораб) или командирът на дивизиона посре-
ща гореуказаните лица и им се представя (по-
нататък той съпровожда посрещаното лице
на кораба).
Чл. 637. (1) Когато на кораба идват команд-
ващият на Военноморските сили, генерали,
адмирали и други преки началници, команди-
рът на кораба ги посреща и им рапортува.
(2) Командирът на флагманския кораб пос-
реща командира на дивизиона при неговото
първо идване на кораба за деня.
Чл. 638. Идващите на кораба старши начал-
ници, непосочени в чл. 637, се посрещат от де-
журния по кораб (вахтения офицер), който е
длъжен да се представи на пристигналото на
кораба лице.
Чл. 639. (1) При посрещането на лицата,
посочени в чл. 636 и 637, когато те идват на
кораба с катер (кораб), се свири сигнал “За-
хождане”. Сигналът се изпълнява при прибли-
жаването на катера (кораба) на 2 кабелта от
кораба. Командата “Мирно!” се подава при
стъпване на посрещаното лице на долната
площадка на трапа, а се рапортува при стъпва-
нето му на палубата.
(2) При посрещането на лицата по ал.1, ко-
гато те се качват от брега на кораб, стоящ на
швартови, сигналът “Захождане” не се свири.